Publication: Magyar Közlöny
Issue: MK-2000-27 (Year: 2000, Number: 27)
Era: 1990-2004
Section: a 30/1997. (IV. 30.) FM rendelethez]
Paragraph Index: 1184

b) Felsőfokú vadgazdálkodási képzettségnek minősül az 1998. január 1. után megszerzett okleveles agrármérnöki, okleveles erdőmérnöki, állatorvos doktori, okleveles környezetgazdálkodási agrármérnöki, okleveles gazdasági agrármérnöki, mezőgazdasági mérnöki diploma, amennyiben a differenciált szakmai képzés keretében elsajátított vadgazdálkodási szakmai tananyag a képzési idő legalább hat százalékát vagy a megszerezhető összes tanegység (kredit) legalább hat százalékát elérte. A képzettség megszerzését (a vadgazdálkodási szak vagy szakirány elvégzését) az oktatási intézmény az oklevélben vagy ahhoz tartozó betétlappal igazolja. Felsőfokú szakirányú képzettségnek minősülhet a diploma abban az esetben is, ha a differenciált vadgazdálkodási képzés követelményeit a hallgató áthallgatás formájában teljesítette, és azt az ilyen képzést folytató intézmény külön igazolja. A differenciált vadgazdálkodási képzés tananyaga a következő tárgyköröket tartalmazza: vadbiológia és ökológia; populációbiológia és hasznosítás; vadfajok állattana; vadászati jog és igazgatás; élőhelyfejlesztés; vadtakarmányozás; vadgazdálkodási és vadászati ismeretek; vadászatszervezés; vadegészségtan; apróvad és nagyvad tenyésztése; trófeabírálat; fegyverismeret.

Source: https://magyarkozlony.hu/hivatalos-lapok/0fefc8a78dc2419298829d39182b48e0f944522c/dokumentumok/9b59ab2bcf935efbceb14202a2f02e7861b0a80d/letoltes